rejauldu/bengali-wikipedia huggingface dataset:
আকরকাঁটা (বৈজ্ঞানিক নাম: Alangium salvifolium), যা আঙ্কুরা নামেও পরিচিত, একধরনের স্বল্পকালীন ফুলেল উদ্ভিদ। এই গাছের বৈশিষ্ট্য হচ্ছে স্বভাবে এরা কষ্টসহিষ্ণু এবং যেখানে-সেখানে জন্মাতে পারে। এদের ফলের আকার পেয়ারার মতো, কিন্তু ছোট; এটি নরম সুস্বাদু শাঁসযুক্ত হলেও অপ্রীতিকর উগ্র গন্ধযুক্ত।আকরকাঁটা ,মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ২০-০৩-২০১৩ খ্রিস্টাব্দ।আকরকাঁটা ,মোকারম হোসেন, দৈনিক সমকাল। ঢাকা থেকে প্রকাশের তারিখ: ১৭ মার্চ ২০১২ খ্রিস্টাব্দ।   আকার  থাম্ব|বাম|150px|Alangium salviifolium. আকরকাঁটার অধিকাংশ গাছই ছোটোখাটোো ও এলোমেলো শাখা-প্রশাখায় ঝোপঝাড়েরই সমতুল্য। তবে কোনো কোনোটি আবার মাঝারি উচ্চতারও হতে পারে। এটি পত্রমোচী গাছ। কাণ্ড ম্লান-ধূসর, বাকল আঁশযুক্ত, স্থূল এবং শাখা-প্রশাখা পত্রাচ্ছন্ন। এর পাতার বোটা খাটো, লম্বা-ডিম্বাকার, ঘন সবুজ। এই গাছ ছায়া-সুনিবিড়, তাই পথতরু হিসেবেও আদর্শ শ্রেণীর। শীতে সব পাতা ঝরে পড়ে। বসন্তের শুরুতেই নিষ্পত্র ডালপালায় পুষ্প-প্লাবন নামে। অসংখ্য সরু পাপড়িতে ফুলের গড়ন নান্দনিক।   ব্যবহার  উৎকৃষ্ট জ্বালানি হিসেবেও ব্যবহার্য। আয়ত সীমিত বিধায় এই কাঠে চাষের যন্ত্রপাতি, গরুর গাড়ি এবং আরও টুকিটাকি তৈরি করা যায়। বাদ্যযন্ত্রের জন্যও এই কাঠ উপযোগী। সুগন্ধি শিকড় কৃমিনাশক, চর্মরোগের প্রতিষেধক। ফলও ভক্ষ্য; জ্বর ও রক্তদোষে ব্যবহার্য। পাতার নির্যাস বাতের ব্যথায় ও বিষফোড়ায় উপকারী। কাঠ দীর্ঘস্থায়ী, রেখাচিত্রিত ও সুগন্ধি।   চিত্রশালা    তথ্যসূত্র    বহিঃসংযোগ   Alangium  At:Index Nominum Genericorum  At: References  At: NMNH Department of Botany  At: Research and Collections At: Smithsonian National Museum of Natural History   Alangium  In:  Volume 1  Of:  Encyclopédie méthodique: botanique  At:  Biodiversity Heritage Library  List of lower taxa  Alangium.pdf  Alangium  Chinese Plant Names  Alangiaceae  FOC vol. 13  Family List  Flora of China  eFloras  Alangium At: Plant Names At: IPNI  CRC World Dictionary of Plant Names: A-C At: Botany & Plant Science At: Life Science At: CRC Press  Germplasm Resources Information Network: Alangium    Flora of Pakistan: Alangium  Flora of Madagascar: Alangium  Flora of China checklist: Alangium  বিষয়শ্রেণী:উদ্ভিদ বিষয়শ্রেণী:ঐতিহ্যবাহী চীনা ঔষধে উদ্ভিদ ব্যবহার
রেওন নোজাওয়া (, ; জন্ম: ২১ জুলাই ২০০৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের তৃতীয় স্তর জে৩ লিগের ক্লাব সাগামিহারার হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৮ সালে, নোজাওয়া জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন রেওন নোজাওয়া ২০০৩ সালের ২১শে জুলাই তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল নোজাওয়া জাপান অনূর্ধ্ব-১৫ দলের হয়ে খেলার মাধ্যমে জাপানের প্রতিনিধিত্ব করেছেন।  তথ্যসূত্র  বহিঃসংযোগ          বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:পুরুষ ফুটবল ফরোয়ার্ড
আনাস্তাসিয়া বায়ান্দিনা (; জন্ম: ১ নভেম্বর ১৯৯৬) হলেন একজন ফরাসি সমলয় সাঁতারু, যিনি ফ্রান্সের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  বায়ান্দিনা ফ্রান্সের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  আনাস্তাসিয়া বায়ান্দিনা ১৯৯৬ সালের ১লা নভেম্বর তারিখে ফ্রান্সের ক্রাস্নোয়ারস্কে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  বায়ান্দিনা ফ্রান্সের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি রোমান লুনেলের সাথে ফ্রান্সের দ্বৈত হিসেবে মহিলাদের দ্বৈত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৪১.৩১১৬ এবং ফ্রি রুটিনে ১৮৯.০৬৮৭ পয়েন্ট অর্জন করেছিলেন, যার ফলে সর্বমোট ৪৩০.৩৮০৩ পয়েন্ট নিয়ে তারা ১৪তম স্থান অধিকার করেছেন।  এছাড়াও তিনি লেলিস আলাভেজ, অঁব্রে এস্নো, লোরা গঞ্জালেজ, রোমান লুনেল, এভ প্লানেক্স, শার্লত ত্রম্বল এবং লোরা ত্রম্বলের সাথে ফ্রান্সের দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৭৭.৭৯২৫, ফ্রি রুটিনে ৩৪০.০৫৬১ এবং অ্যাক্রোব্যাটিক রুটিনে ২৬৮.৮০০১ পয়েন্ট অর্জন করেছিলেন, যার ফলে সর্বমোট ৮৮৬.৬৪৮৭ পয়েন্ট নিয়ে তারা ৪র্থ স্থান অধিকার করেছেন।   তথ্যসূত্র    বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি নারী সাঁতারু বিষয়শ্রেণী:ফরাসি সমলয় সাঁতারু বিষয়শ্রেণী:ফ্রান্সের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:রুশ সমলয় সাঁতারু বিষয়শ্রেণী:সমলয় সাঁতারে ইউরোপিয়ান গেমস পদক বিজয়ী বিষয়শ্রেণী:২০২৩ ইউরোপিয়ান গেমসের সমলয় সাঁতারু বিষয়শ্রেণী:২১শ শতাব্দীর ফরাসি নারী ক্রীড়াবিদ
মাছরাঙা Coraciiformes বর্গের অন্তর্গত একদল অত্যন্ত উজ্জ্বল রঙের ছোট বা মাঝারি আকৃতির একদল পাখি। অ্যান্টার্কটিকা বাদে প্রায় সারা পৃথিবীতেই মাছরাঙা দেখা যায়। পুরাতন বিশ্ব আর অস্ট্রালেশিয়াতে এদের বিস্তৃতি সবচেয়ে বেশি। Alcedinidae (অ্যালসিডিনিডি) গোত্র এবং কখনো কখনো Alcedines (অ্যালসিডিনিস) উপবর্গের সকল প্রজাতিই মাছরাঙা নামে পরিচিত। এ উপবর্গের তিনটি গোত্র রয়েছে। গোত্রগুলো হল Alcedinidae (গাঙ মাছরাঙা)Halcyonidae (গেছো মাছরাঙা) ও Cerylidae (পান মাছরাঙা)। সারা পৃথিবীতে প্রায় ৯০ প্রজাতির মাছরাঙা দেখা যায়। এদের প্রায় সবারই দেহের তুলনায় মাথা বড়, লম্বা, ধারালো, চোখা চঞ্চু, খাটো পা ও খাটো লেজ রয়েছে। বেশিরভাগ মাছরাঙার দেহ উজ্জ্বল রঙের আর স্ত্রী-পুরুষে সামান্য ভিন্নতা দেখা যায়। অধিকাংশ মাছরাঙা বিষুবীয় অঞ্চলে বসবাস করে এবং এদের বড় একটা অংশকে কেবলমাত্র বনে দেখা যায়। এরা অনেক ধরনের প্রাণী শিকার করে, তবে তার বড় একটি অংশ জুড়ে রয়েছে মাছ। এরা সাধারণত ডালে থেকে ডাইভ দিয়ে পানির মধ্যে থেকে মাছ শিকার করে। অন্যান্য শিকারের মধ্যে রয়েছে পোকামাকড়, ব্যাঙ, সরীসৃপ, পাখি এমনকি ছোট আকারের স্তন্যপায়ী বর্গের অন্যসব সদস্যদের মত মাছরাঙারাও গর্তে বাসা করে। সাধারণত জলাশয়ের পাশে খাড়া পাড়ের গর্তে এরা বাসা বানায়। কয়েক প্রজাতির দ্বীপবাসী মাছরাঙা বৈশ্বিকভাবে বিপদগ্রস্ত বলে বিবেচিত।এছাড়া বন উজাড় করার ফলে বনের মাছরাঙাগুলোর আবাসস্থল ধ্বংস হয়ে যাচ্ছে।   তথ্যসূত্র   বিষয়শ্রেণী:মাছরাঙা বিষয়শ্রেণী:পশ্চিমবঙ্গের পাখি
ডান|থাম্ব| হ্যানোভারে রাম ভি. সুতারের মহাত্মা গান্ধীর ভাস্কর্য রাম সুতার (পুরো নাম 'রাম ভাঞ্জি সুতার') (জন্ম:- ১৯ ফেব্রুয়ারি ১৯২৫) একজন খ্যাতনামা ভারতীয় ভাস্কর। শত শত মূর্তির কারিগর  গুজরাটে নর্মদা নদীর কাছে সর্দার সরোবর বাঁধে সর্দার বল্লভভাই প্যাটেলের ১৮২ মিটার (৫৯৭ ফুট) উচ্চতার বিশ্বের সবচেয়ে উঁচু মূর্তি, স্ট্যাচু অফ ইউনিটি তথা  ঐক্যের মূর্তির নকশাকার ছিলেন তিনি। এই মূর্তিটি চীনে অবস্থিত গৌতম বুদ্ধের বসন্ত মন্দিরের চাইতে ৫৪ মিটার দীর্ঘ।    ব্যক্তিগত জীবন  রাম সুতার মহারাষ্ট্রের ধুলে জেলার গোন্টুর গ্রামে ১৯২৫ খ্রিস্টাব্দের ১৯ ফেব্রুয়ারি এক হিন্দু কারিগর তথা সূত্রধর বা ছুতোর পরিবারে জন্মগ্রহণ করেন। তার পিতা ছিলেন একজন কাঠের মিস্ত্রি। গ্রামের স্কুলেই প্রাথমিক শিক্ষার পর গুরু রামকৃষ্ণ জোশীর কাছে তিনি প্রতিমা গড়ার কাজ শেখেন। এরপর রাম কারিগরি জন্য বিখ্যাত শিক্ষাপ্রতিষ্ঠান  পুণের স্যার জে জে স্কুল অফ আর্টে হন। ভাস্কর্যের নতুন সমস্ত কৌশল আয়ত্ত করে পড়াশোনার শেষে কিছুদিন চাকরি করেন। ১৯৫২ খ্রিস্টাব্দে তিনি প্রমিলাকে বিবাহ করেন। Ram Vanji Sutar's Biography  ১৯৫৮ খ্রিস্টাব্দে রাম সুতার দিল্লিতে চলে আসেন এবং প্রথমদিকে কিছুদিন লক্ষ্মীনগরে বসবাস করার পর নয়ডাতে নিজস্ব স্টুডিও প্রতিষ্ঠা করেন।   কর্মজীবন  রাম সুতার গুজরাটে অবস্থিত বিশ্বের সবচেয়ে উঁচু সর্দার বল্লভভাই প্যাটেলের মূর্তি ঐক্যের মূর্তি নকশা করেন এবং তারই তত্ত্বাবধানে এটি নির্মিত হয়। তিনি ৪৫ ফুট দীর্ঘ চম্বল স্মৃতিস্তম্ভ, সেইসাথে মহাত্মা গান্ধীর একটি আবক্ষ মূর্তিও নির্মাণ করেছিলেন যা অনুলিপি করে অন্যান্য দেশে পাঠানো হয়। Sutar's studio  ভারতের সংসদ ভবন চত্বরে উপবিষ্ট অবস্থার  মহাত্মা গান্ধীর ১৭ ফুট উঁচু মূর্তি তিনিই তৈরি করেন। ব্রোঞ্জের তৈরি তৈরি এই মূর্তির এক বৃহত্তর প্রতিরূপ বিধান সৌধের জন্য করা হয়েছিল। তার একটি বৃহত্তর প্রতিরূপ তৈরি করা হয়েছিল । তিনি  বেঙ্গালুরুর আন্তর্জাতিক বিমানবন্দরে ১০৮-ফুট উচ্চতার কেম্পেগৌড়া মূর্তির নকশাকারও তিনিই।    পুরস্কার  রাম ভি সুতার শিল্পকলায় অসামান্য অবদানের জন্য  ভারত সরকারের চতুর্থ সর্বোচ্চ বেসামরিক পুরস্কার পদ্মশ্রী লাভ করেন ১৯৯৯ খ্রিস্টাব্দে এবং ২০১৬ খ্রিস্টাব্দে পান তৃতীয় সর্বোচ্চ বেসামরিক পুরস্কার পদ্মভূষণ। ২০১৬ খ্রিস্টাব্দের অক্টোবরে সাংস্কৃতিক সংহতি ও সৃষ্টিশীল পদ্ধতিতে সাংস্কৃতিক সম্প্রীতির মূল্য রক্ষণাবেক্ষণের জন্য লাভ করেন রবীন্দ্রনাথ ঠাকুর আন্তর্জাতিক পুরস্কার  শিল্পকর্ম   তথ্যসূত্র   বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:মহারাষ্ট্রের শিল্পী বিষয়শ্রেণী:ধুলে জেলার ব্যক্তিত্ব বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:জীবিত ব্যক্তি বিষয়শ্রেণী:১৯২৫-এ জন্ম বিষয়শ্রেণী:২০শ শতাব্দীর ভারতীয় ভাস্কর
আর্জেন্টিনা ফুটবল ফেডারেশন (; এছাড়াও সংক্ষেপে এফএএফ নামে পরিচিত) আর্জেন্টিনার ফুটবলের নিয়ন্ত্রক সংস্থা ছিল। এই সংস্থাটি ১৯১২ সালের ১৪ই জুন তারিখে প্রতিষ্ঠিত হয়েছিল। এটি ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর আর্জেন্টিনার রাজধানী বুয়েনোস আইরেসে ছিল। ১৯১৪ সালের ২৩শে ডিসেম্বর তারিখে এই সংস্থাটি বিলুপ্ত হয়েছে।  এই সংস্থাটি আর্জেন্টিনার কোপা দে কোম্পেন্তেসিয়া লা নাসিওনের মতো প্রতিযোগিতার সকল কার্যক্রম পরিচালনা করতো।Campeones de Primera División , AFA websiteHistoria del Fútbol Amateur en la Argentina, by Jorge Iwanczuk. Published by Autores Editores (1992) –  আর্জেন্টিনা ফুটবল ফেডারেশনের সরবসেস সভাপতির দায়িত্ব পালন করেছিলেন রিকার্দো আলদাও।   তথ্যসূত্র   বিষয়শ্রেণী:আর্জেন্টিনা ফুটবল ফেডারেশন বিষয়শ্রেণী:১৯১২-এ আর্জেন্টিনায় প্রতিষ্ঠিত বিষয়শ্রেণী:১৯১২-এ প্রতিষ্ঠিত ক্রীড়া সংস্থা বিষয়শ্রেণী:আর্জেন্টিনার ক্রীড়া নিয়ন্ত্রণ সংস্থা বিষয়শ্রেণী:আর্জেন্টিনার ফুটবল পরিচালনা পরিষদ
থাম্ব|নিউইয়র্কের ন্যাচারাল হিস্ট্রি মিউজিয়ামে কোরআন সৌদি আরবের আইন ব্যবস্থা হল শরিয়া ও ইসলামি আইন ভিত্তিক যা কুরআন ও মুহাম্মাদ(সঃ) এর সুন্নাহ থেকে উৎসরিত। শরিয়াহর উৎসে ইজমাও অন্তর্ভুক্ত, যা মুহাম্মাদ(সঃ) এর মৃত্যুর পর বিকশিত হয়েছে। সৌদি আরবের বিচারকদের দ্বারা এর ব্যাখ্যা ইসলামি আইনশাস্ত্রের অক্ষরিকত্ববাদী হাম্বলি পাঠশালার মধ্যযুগীয় রচনার দ্বারা প্রভাবিত। মুসলিম বিশ্বে এককভাবে, সৌদি আরব কর্তৃক শরিয়াহ আইন কোন বিধিবদ্ধ পদ্ধতি ছাড়াই গৃহীত হয়েছে। এটি এবং বিচারকার্যের জন্য মৌলিক আইনের অভাবের ফলে দেশের আইনগত পরিধি এবং বিষয়বস্তুতে যথেষ্ট অনিশ্চয়তা তৈরি হয়েছে। ফলে সরকার ২০১০ সালে শরিয়াকে বিধিবদ্ধ করার অভিপ্রায় ঘোষণা করে এবং ২০১৮ সালে সৌদি সরকার আইনি নীতি ও মৌলিক বিধিমালার একটি উত্সপুস্তক প্রকাশ করে। পাশাপাশি শরিয়াহ আইন রাজকীয় ডিক্রির মাধ্যমে জারি করা বিভিন্ন প্রবিধান (আরবি: "আনজিমা" যদিও সৌদি সরকারি অনুবাদ দফতর হতে তা "আইন" হিসেবে অনুবাদ করা হয়) দ্বারাও নিয়ন্ত্রিত, যা আধুনিক সমস্যাবলি নিয়ে আলোচনা করে, যেমন মেধাসত্ত্ব ও কর্পোরেট আইন। তবুও, শরিয়াহ এখনো আইনের প্রাথমিক উৎস হিসেবে বহাল আছে, বিশেষত ফৌজদারি আইন, পারিবারিক, অর্থনৈতিক আইন ও চুক্তি আইন, এবং কুরআন ও সুম্মাহকে দেশের সংবিধান হিসেবে ঘোষণা করা হয়েছে। ভূমি ও প্রাকৃতিক শক্তি আইনের ক্ষেত্রসমূহে, সৌদি রাষ্ট্রের বিস্তৃত মালিকানার অধিকর্তাগণ (বর্তমানে সৌদি রাজ পরিবার) একটি উল্লেখযোগ্য ভূমিকা পালন করে থাকে।  টীকা  তথ্যসূত্র  বিষয়শ্রেণী:সৌদি আরবের রাজনীতি বিষয়শ্রেণী:সৌদি আরবের আইন বিষয়শ্রেণী:শরিয়াহ বিষয়শ্রেণী:শরিয়ত বিষয়শ্রেণী:ধর্মীয় আইন ব্যবস্থা
নাদির শাহ কোট জেলা (, ) আফগানিস্তানের খোস্ত প্রদেশের পশ্চিম অংশে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে পাক্তিয়া প্রদেশ ও শামল জেলা, উত্তরে কালান্দার জেলা, উত্তর-পূর্বাঞ্চলে মুসা খেল জেলা, পূর্বে খোস্ত জেলা, দক্ষিণপূর্বে মান্দোজায়ি জেলা এবং দক্ষিণে তানি ও সেপারা জেলার সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ২৮,৩০০ জন এর মত।  জেলাটির কেন্দ্রীয় এলাকার নাম হচ্ছে নাদির শাহ কোট নামক গ্রাম  যেটি খোস্তের প্রধান রাস্তা থেকে ১৩৮৬ মিটার উচ্চতায় অবস্থিত। thumb|খোস্ত প্রদেশের পশ্চিম অংশে নাদির শাহ কোট জেলা ( ফিরোজা রঙের)  বহিঃসংযোগ AIMS District Map(N.B. The Nadir Shah Kot village is very close to the village of Kapray)  বিষয়শ্রেণী:খোস্ত প্রদেশের জেলা
ফিনীয় অলিম্পিক কমিটি (; এছাড়াও সংক্ষেপে আইওসি কোড এফআইএন দ্বারা পরিচিত) হলো ফিনল্যান্ডের জাতীয় অলিম্পিক কমিটি। এই সংস্থাটির ১৯০৭ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ফিনল্যান্ডের হেলসিঙ্কিতে অবস্থিত।  বর্তমানে ফিনীয় অলিম্পিক কমিটির সভাপতির দায়িত্ব পালন করছেন পেত্তেরি কিল্পিনেন, যিনি ২০২৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন তাইনা সুসিলুওতো।  ইতিহাস ১৯০৭ সালে ফিনল্যান্ডের বহু-ক্রীড়ার সর্বোচ্চ সংস্থা হিসেবে ফিনীয় অলিম্পিক কমিটি প্রতিষ্ঠিত হয়েছে। বারোন ভন ভিলেব্রান্ড রাইনহোল্ড এই সংস্থার প্রথম সভাপতির দায়িত্ব পালন করেছেন, যিনি ১৯০৭ হতে ১৯১৯ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই ফিনল্যান্ড ১৯০৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে ফিনল্যান্ড  তথ্যসূত্র  বহিঃসংযোগ     এএনওসিতে ফিনীয় অলিম্পিক কমিটি   অলিম্পিডিয়ায় ফিনীয় অলিম্পিক কমিটি   অলিম্পিক.কমে ফিনীয় অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে ফিনল্যান্ড বিষয়শ্রেণী:ফিনল্যান্ডের ক্রীড়া পরিচালনা পরিষদ বিষয়শ্রেণী:১৯০৭-এ ফিনল্যান্ডে প্রতিষ্ঠিত বিষয়শ্রেণী:১৯০৭-এ প্রতিষ্ঠিত ক্রীড়া সংস্থা
তামিম বশির (যিনি তুষার নামেও পরিচিত) ছিলেন বাংলাদেশের প্রথম শ্রেণির এবং লিস্ট এ একজন ক্রিকেটার যিনি ১৮ জুন ২০০৪ সালে সেরিব্রাল ম্যালেরিয়াতে মারা যান যার বয়স ছিল মাত্র ১৯ বছর।    ক্যারিয়ার  তিনি একজন প্রতিভাবান বাঁহাতি স্পিনার ছিলেন যিনি খুলনা বিভাগের হয়ে ১৫ টি প্রথম শ্রেণির ম্যাচ খেলেছিলেন এবং বাংলাদেশ উচ্চ পারফরম্যান্স ইউনিটের প্রশিক্ষণকালে অসুস্থ হয়ে পড়েন। লিস্ট এ ক্রিকেটে পাঁচ উইকেট শিকার করেন তিনি।   রেকর্ড ও পরিসংখ্যান    মৃত্যু  রাঙ্গামাটিতে ছুটিতে থাকা অবস্থায় ম্যালেরিয়া আক্রান্ত হয়ে মারা যান বশির। ঢাকায় ফিরে জ্বর হওয়া সত্ত্বেও প্রশিক্ষণ চালিয়ে যান তিনি। ১৮ জুন ২০১৪ সালে তাকে অচেতন অবস্থায় ওরিয়ন রেনাল এন্ড জেনারেল হাসপাতালে নিয়ে যাওয়া হয়, সেখানে কয়েক ঘণ্টার মধ্যে তিনি মারা যান।    আরও দেখুন    নাসির হোসেন   তথ্যসূত্র    বহিঃসংযোগ   তামিম বশির –ক্রিকইনফো তামিম বশির –ক্রিকেট আর্কাইভ  বিষয়শ্রেণী:জন্মের বছর অনুপস্থিত বিষয়শ্রেণী:২০০৪-এ মৃত্যু বিষয়শ্রেণী:খুলনা বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:ম্যালেরিয়ায় মৃত্যু বিষয়শ্রেণী:১৯৮০-এর দশকে জন্ম
গ্রিভিল টমাস স্কট স্টিভেন্স (; জন্ম: ৭ জানুয়ারি, ১৯০১ - মৃত্যু: ১৯ সেপ্টেম্বর, ১৯৭০) লন্ডনে জন্মগ্রহণকারী বিখ্যাত ইংরেজ শৌখিন আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি।  প্রথম-শ্রেণীর ইংরেজ কাউন্টি ক্রিকেটে মিডলসেক্স ও অক্সফোর্ড বিশ্ববিদ্যালয়ের প্রতিনিধিত্ব করেছেন তিনি। দলে তিনি অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি লেগ-ব্রেক বোলিংয়ে দক্ষতা প্রদর্শন করেছেন গ্রিভিল স্টিভেন্স।   প্রারম্ভিক জীবন  ১৯১৯ সালে আন্তঃভবনের খেলায় অপরাজিত ৪৬৬ রান সংগ্রহসহ ১৪ উইকেট একদিনেই লাভ করেছিলেন।Wisden 2014, p. 1388. প্রথম-শ্রেণীর ক্রিকেটে মিডলসেক্সের পক্ষে অভিষিক্ত হবার অল্প কিছুদিন পর লর্ডসে হ্যাম্পশায়ারের বিপক্ষে ১০ উইকেট লাভ করেন।Middlesex v Hampshire 1919 ফলশ্রুতিতে একই মাঠে জেন্টলম্যানের পক্ষে খেলার জন্য মনোনীত হন।  দ্বিতীয় বিশ্বযুদ্ধ চলাকালে রয়্যাল নেভাল ভলান্টিয়ার রিজার্ভের কর্মকর্তা হিসেবে দায়িত্ব পালন করেছেন।Lt GTS Stevens, RNVR, 1942   খেলোয়াড়ী জীবন  ১৯২২-২৩ মৌসুমে দলের সাথে দক্ষিণ আফ্রিকা গমন করেন। ২৩ ডিসেম্বর, ১৯২২ তারিখে টেস্ট অভিষেক ঘটে তার। সিরিজের প্রথম টেস্টে ইংল্যান্ড দল পরাজয়বরণ করে। উইজডেনের মতে, বোলিংয়ের দূর্বলতাই এ পরাজয়ের কারণ ছিল। ফলে, দ্বিতীয় টেস্টে জর্জ ম্যাকাউলি গ্রিভিল স্টিভেন্সের স্থলাভিষিক্ত হন ও ইংল্যান্ডের পক্ষে টেস্ট ক্রিকেটে অভিষেক ঘটে।  ইংরেজ ক্রিকেট দলকে এক টেস্টে নেতৃত্ব দেন। ১৯২৭-২৮ মৌসুমে স্বাগতিক দক্ষিণ আফ্রিকার বিপক্ষে নিয়মিত অধিনায়ক রনি স্ট্যানিফোর্থের পরিবর্তে দলকে পরিচালনা করেন। ঐ টেস্টে তার দল পরাজিত হয়েছিল।  ১৯১৮ সালে ইউনিভার্সিটি কলেজ স্কুলে অধ্যয়নকালীন উইজডেন কর্তৃক বর্ষসেরা পাঁচ বালক ক্রিকেটারের একজনরূপে ঘোষিত হন। ১৯ সেপ্টেম্বর, ১৯৭০ তারিখে ৬৯ বছর বয়সে লন্ডনে গ্রিভিল স্টিভেন্সের দেহাবসান ঘটে।   তথ্যসূত্র    আরও দেখুন   পার্সি ফেন্ডার  উইজডেন বর্ষসেরা ক্রিকেটার  ইংরেজ টেস্ট ক্রিকেটারদের তালিকা  ইংল্যান্ড ক্রিকেট দলের অধিনায়কদের তালিকা  টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা   বহিঃসংযোগ       বিষয়শ্রেণী:১৯০১-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার বিষয়শ্রেণী:অক্সফোর্ড বিশ্ববিদ্যালয়ের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের টেস্ট ক্রিকেট অধিনায়ক বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:এল. এইচ. টেনিসন একাদশের ক্রিকেটার বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার বিষয়শ্রেণী:জেন্টলম্যানের ক্রিকেটার বিষয়শ্রেণী:দ্বিতীয় বিশ্বযুদ্ধে রয়্যাল নেভাল ভলান্টিয়ার রিজার্ভের কর্মকর্তা বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:হার্লিকুইন্সের ক্রিকেটার বিষয়শ্রেণী:সি. আই. থর্নটন একাদশের ক্রিকেটার বিষয়শ্রেণী:ব্রেসনোজ কলেজ, অক্সফোর্ডের প্রাক্তন শিক্ষার্থী বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
খুনজা হুমায়ুন বেগম, যিনি কুর্জা সুলতানা, খানজাদা হুমায়ুন সুলতানা এবং খুনজাহ হুমায়ুন (১৫৭১ সাল) নামেও পরিচিত, তিনি ১৫৬৫ সাল থেকে ১৫৭১ সাল পর্যন্ত ছিলেন আহমেদনগর সালতানাতের রিজেন্ট, তিনি নিজের ছেলে সুলতান মুর্তজা নিজাম শাহের নাবালকত্বের সময় এই দায়িত্ব পালন করেছিলেন। Rebel Sultans: The Deccan from Khilji to Shivaji   জীবন  খুনজা হুমায়ুন বেগম প্রথম সুলতান হোসেন নিজাম শাহের সাথে বিবাহ বন্ধনে আবদ্ধ হন। তাঁর পুত্রের নাম ছিল প্রথম মুর্তজা নিজাম শাহ।  ১৫৬৫ সালে, তিনি বিধবা হয়েছিলেন এবং তাঁর নাবালক ছেলে সিংহাসনে আরোহণ করেছিল। ছেলে নাবালক থাকার কারণে, শাসন করার জন্য একটি রিজেন্সি নিয়োগ করা হয়েছিল এবং তিনি পুত্রের রিজেন্ট হয়েছিলেন। তাঁকে যোগ্যতা, প্রতিভা এবং গুণাবলীর ক্ষেত্রে একজন বিশিষ্ট ব্যক্তি হিসাবে বর্ণনা করা হয়েছিল। তিনি প্রথমে কাসিম বেগ তাবরেজি, তারপর মাওলানা ইনায়াতুল্লাহকে ওয়াকিল ও পেশওয়ার পদে নিযুক্ত করেন, কিন্তু তারা তাঁর সাথে সহমত হয়ে কাজ করতে পারেনি এবং অবশেষে তিনি তাঁর তিন ভাই তাজ খান, আইন-উল-মুলক এবং ইতিবার খানকে দরবারের কাজ করার জন্য নিযুক্ত করেন।  তিনি পেনুকোন্ডার ভেঙ্কটাদারি এবং ইব্রাহিম কুতুব শাহের সাথে জোট করে বিজাপুরের বিরুদ্ধে যুদ্ধ পরিচালনা করেন, কিন্ত যুদ্ধে পরাজিত হন। তিনি বিজাপুরের বিরুদ্ধে তুফাল খানের সাথে জোটবদ্ধ হয়ে দ্বিতীয় যুদ্ধ পরিচালনা করেন, কিন্তু সেটিতেও পরাজিত হন।  সামরিক ব্যর্থতা এবং সম্পর্ক নিয়ে তাঁর পক্ষপাতিত্বের কারণে তাঁর শাসন জনপ্রিয়তা অর্জন করতে পারেনি। ১৫৬৯ সালে যখন আলী আদিল শাহ রাজ্য আক্রমণ করেন তখন তাঁর অপ্রিয়তা একটি গুরুত্বপূর্ণ পর্যায়ে চলে এসেছিল। এই সুযোগে আদিল শাহ কোন্ডনা জয় করেন এবং সেখানে ধারুর দুর্গ স্থাপন করেন। ১৫৬৯ সালে, খুনজা বেগমকে রাজ্যচ্যুত করার এবং তাঁর ছেলেকে আইনগতভাবে সংখ্যাগরিষ্ঠ ঘোষণা করার প্রথম প্রচেষ্টা হয়েছিল। তাঁর ছেলের কোরআন শিক্ষক মাওলানা হুসেন তাবরেজি নিজের ছাত্রকে রাজি করান যাতে সে নিজের মাকে জব্দ করে পদচ্যুত করার জন্য দুর্বৃত্তদের ভাড়া করে। কিন্তু তাঁর ছেলে নিজের মন পরিবর্তন করে এবং মাকে সতর্ক করে দেয়। ষড়যন্ত্রকারীরা, যাদের মধ্যে খাজা মিরক দবির এবং সাইদ মুর্তজা আলিয়া ছিল, তারা আদিল শাহের কাছে পালিয়ে যায়। পরে বেগম তাদের ক্ষমা করে দেন।  তিনি এবং তাঁর ছেলে কিশওয়ার খান লারির দখল পরিদর্শনের জন্য একটি অভিযানে রওনা হন। দুই নিজাম শাহী পদাধিকারী তাঁর ছেলেকে বলে হাবশ খানকে তার মায়ের কাছে পাঠাতে এবং জানাতে যে "তিনি আর জনসাধারণের কাজে নিয়োজিত না থাকলে সে খুশি হবে", এবং তাঁকে অন্যান্য রাজকন্যাদের মতো পর্দা করতে হবে। এর প্রতিক্রিয়া হিসাবে, বেগম একটি ঘোড়ায় আরোহণ করেন এবং নিজে একটি ধনুক ও তলোয়ারে সজ্জিত হয়ে ষড়যন্ত্রকারীদের গ্রেপ্তার করেন। কিন্তু তিনি হাবশ খানের কাছে পরাজিত হন, সে তাকে গ্রেফতার করতে সফল হয়। তাঁর ভাইয়েরা খাজা মিরকের কাছে গ্রেফতারি এড়াতে পালিয়ে যায়। তিনি তাঁর ছেলের করা একটি অভ্যুত্থানে ক্ষমতাচ্যুত হন। পুত্র নিজাম শাহী অভিজাতদের সমর্থনে নিজেকে সংখ্যাগরিষ্ঠ ঘোষণা করেছিলেন। বেগমকে শিবনের দুর্গে বন্দী করা হয়।Radhey Shyam: The Kingdom of Ahmadnagar   সন্তান    মুর্তজা নিজাম শাহ প্রথম, আহমেদনগরের সুলতান;  বুরহান নিজাম শাহ দ্বিতীয়, আহমেদনগরের সুলতান;  চাঁদ বিবি, বিজাপুরের সুলতান প্রথম আলী আদিল শাহ বিয়ে করেন। পরবর্তীকালে বিজাপুর ও আহমেদনগরের রিজেন্ট হন।  বিবি খাদিজা, জামাল-উদ-দীন হাসান অজুকে বিবাহ করেন।   তথ্যসূত্র   বিষয়শ্রেণী:১৬শ শতাব্দীর ভারতীয় নারী বিষয়শ্রেণী:আহমেদনগর সালতানাত বিষয়শ্রেণী:১৬শ শতাব্দীর মহিলা শাসক
মহারাষ্ট্র ভূষণ ভারতের মহারাষ্ট্র সরকার প্রদত্ত সর্বোচ্চ বেসামরিক সম্মান যা প্রতি বছর নির্ধারিত দিনে মহারাষ্ট্রের বিশিষ্ট নাগরিকদের প্রদান করা হয়।  ১৯৯৫ সালে শিবসেনা-বিজেপির জোট সরকার মহারাষ্ট্রে ক্ষমতায় আসার পর, এই পুরস্কারটি প্রতিবছর মহারাষ্ট্রের বিশিষ্ট ব্যক্তিগণকে মান্যতা ও সম্মান দিতে পুরস্কারটির প্রদান করার প্রস্তাব উপস্থাপন করা হয়। তার পরেরবছর ১৯৯৬ সালে মহারাষ্ট্র ভূষণ পুরস্কারটি প্রথম প্রদান করা হয়।  এটি প্রাথমিকভাবে সাহিত্য , শিল্প, খেলাধুলা, এবং বিজ্ঞানের মতো বিভিন্ন ক্ষেত্রে যারা অবদান রাখেন তাঁদেট প্রত্যেক বছরে এই পুরস্কারে ভূষিত করা হয়। পরবর্তীতে সমাজকর্ম, সাংবাদিকতা, এবং জনপ্রশাসন এবং স্বাস্থ্য পরিষেবা ইত্যদি ক্ষেত্রগুলিও এর অন্তর্ভুক্ত করা হয়েছে। পুরস্কার তাদের প্রদান করা হয় যারা তার নিজ ক্ষেত্রে অসামান্য কৃতিত্বের অধিকারী।  পুরস্কার ও নির্বাচন বর্তমান সময়ে, একটি অভিজ্ঞান ও মানপত্র এবং নগদ  ১০ লাখ টাকা, সম্মান হিসেবে প্রদান করা হয়। মহারাষ্ট্র সরকারের নিযুক্ত একটি কমিটি বিজয়ীদে নির্বাচন করে।   আয়োজন  মহারাষ্ট্র ভূষণ পুরস্কার প্রাপকদের তালিকা নিম্নরূপঃ   সাল নাম চিত্র  ক্ষেত্র উদ্ধৃতি১৯৯৬লক্ষ্মণ দশপাণ্ডেসাহিত্য১৯৯৭লতা মঙ্গেশকর 100pxকলা, সঙ্গীত১৯৯৯বিজয় ভাটকর100pxবিজ্ঞান ২০০১শচীন তেন্ডুলকর 100pxক্রীড়া২০০২ভীমসেন জোশী 100pxকলা, সঙ্গীত ২০০৩অভয় বং ও রাণী বং100pxস্বাস্থ পরিষেবা ২০০৪বাবা আমটেসমাজকর্ম ২০০৫রঘুনাথ অনন্ত মশেলকর100pxবিজ্ঞান২০০৬রতন টাটা100pxজনপ্রশাসন২০০৭আর. কে. পাতিলসমাজকর্ম২০০৮নানা ধর্মাধিকারীসমাজকর্ম২০০৮মঙ্গেশ পাড়গাঁওকর100pxসাহিত্য২০০৯সুলোচনা লাটকর 100pxকলা, চলচ্চিত্রहा तर माझ्या घरचा आहेर!  Maharashtra Times, Nov 30, 2009২০১০জয়ন্ত বিষ্ণু নারলিকর100pxবিজ্ঞানNarlikar honoured with Maharashtra Bhushan  টাইমস অব ইন্ডিয়া,২০১১ডঃ অনিল ককোড়কর100pxবিজ্ঞান২০১৫বাবাসাহেব পুরন্দরে100pxসাহিত্য ও ইতিহাস   তথ্যসূত্র    আরও দেখুন  বঙ্গ বিভূষণ পুরস্কার  বিষয়শ্রেণী:মহারাষ্ট্র ভূষণ পুরস্কার প্রাপক বিষয়শ্রেণী:মহারাষ্ট্রের বেসামরিক পুরস্কার ও সম্মাননা
পিপরুল ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.৮৭।   ভৌগোলিক অবস্থান ও আয়তন  নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৯৯০০ একর বা ৪০.০৭ বর্গকিলোমিটার। এর উত্তরে খাজুরা ইউনিয়ন, পূর্বে সিংড়া উপজেলা, দক্ষিণে নাটোর সদর উপজেলার দিঘাপাতিয়া ইউনিয়ন এবং পশ্চিমে নলডাঙ্গা পৌরসভা ও মাধনগর ইউনিয়ন অবস্থিত। ইউনিয়নের মাঝামাঝি দিয়ে বারনই নদী প্রবাহিত হয়েছে।   প্রশাসনিক এলাকা  পিপরুল ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।   জনসংখ্যা  ২০১১ সালের আদমশুমারি অনুযায়ী পিপরুল ইউনিয়নের মোট জনসংখ্যা ছিল ২৮৬১৪ জন, যারা ৭২৩৭ টি পরিবারে বসবাস করে,  যার মধ্যে পুরুষ হল ১৪১৮১ জন এবং নারী হল ১৪৪৩৩ জন।   শিক্ষা ও সংস্কৃতি  পিপরুল ইউনিয়নের গড় সাক্ষরতা হার ৪৮.২%। তার মধ্যে নারী শিক্ষার হার ৪৫.৬% এবং পুরুষ শিক্ষার হার ৫০.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ পাটুল দাখিল মাদ্রাসা ও কালিগঞ্জ উচ্চ বিদ্যালয় উল্লেখযোগ্য   অর্থনীতি ও যোগাযোগ  পিপরুল ইউনিয়নের অর্থনীতি মূলত কৃষি নির্ভর।এছাড়াও এখানে সীমিত আকারে মৎস্য চাষ করে থাকেন এলাকার মৎস্য চাষীরা।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রাজশাহী বিভাগ   তথ্যসূত্র   বহিঃসংযোগ পিপরুল ইউনিয়ন  — বাংলাদেশ জাতীয় তথ্য বাতায়ন  বিষয়শ্রেণী:নলডাঙ্গা উপজেলার ইউনিয়ন
মধুশ্রী মুখার্জী (জন্ম ১৯৬১) একজন আমেরিকান লেখক। তিনি ইনকাউন্টার ইউথ স্টোন এজ আইল্যান্ডারস (২০০৩) এবং চার্চিলস সিক্রেট ওয়ার: ব্রিটিশ সাম্রাজ্য এবং দ্বিতীয় বিশ্বযুদ্ধের সময় ভারতের ধ্বংসাবশেষ (২০১০) গ্রন্থের লেখক।  প্রাথমিক জীবন ও শিক্ষা মধুশ্রী মুখার্জী ভারতের পশ্চিমবঙ্গে জন্মগ্রহণ করেন। তিনি যাদবপুর বিশ্ববিদ্যালয়ে পদার্থবিজ্ঞানে স্নাতক ডিগ্রী অর্জন করেন। তারপর শিকাগো বিশ্ববিদ্যালয়ের থেকে পদার্থবিজ্ঞানের পিএইচডি ডিগ্রি অর্জন করেন।  লেখনী তিনি ইনকাউন্টার ইউথ স্টোন এজ আইল্যান্ডারস (২০০৩) এবং চার্চিলস সিক্রেট ওয়ার: ব্রিটিশ সাম্রাজ্য এবং দ্বিতীয় বিশ্বযুদ্ধের সময় ভারতের ধ্বংসাবশেষ (২০১০) গ্রন্থের লেখক।"Madhusree Mukerjee interviewed by John Horgan", BhTV, 18 September 2010, from 00:00:59 "Bio and Contact" , madhusree.com.  তথ্যসূত্র  বিষয়শ্রেণী:১৯৬১-এ জন্ম বিষয়শ্রেণী:২০শ শতাব্দীর জার্মান নাগরিক বিষয়শ্রেণী:বাঙালি লেখক বিষয়শ্রেণী:জীবিত ব্যক্তি বিষয়শ্রেণী:মার্কিন লেখক বিষয়শ্রেণী:মার্কিন নারী সাংবাদিক বিষয়শ্রেণী:২১শ শতাব্দীর মার্কিন নারী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী